cyanic-selkie/wikianc huggingface dataset:
ফরস্টার মুতিজা
প্রথম-শ্রেণীর ক্রিকেট
২০০৪ সাল থেকে ২০১৯ সাল পর্যন্ত ফরস্টার মুতিজা’র প্রথম-শ্রেণীর খেলোয়াড়ী জীবন চলমান ছিল। ফরস্টার মুতিজা জিম্বাবুয়ের স্বল্পসংখ্যক উইকেট-রক্ষক-ব্যাটসম্যানদের অন্যতম ছিলেন। দূর্ভাগ্যজনকভাবে তাকে আন্তর্জাতিক ক্রিকেটে অংশগ্রহণের জন্যে দীর্ঘসময় অপেক্ষার প্রহর গুণতে হয়েছিল।
২০০৬-০৭ ও ২০০৭-০৮ মৌসুমে বেশ সুন্দর ক্রীড়ানৈপুণ্য প্রদর্শন করে লোগান কাপে শতরানের ইনিংস খেলেন। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষম হন। ২০০৯-১০ মৌসুমের লোগান কাপেও ভালো খেলেন। ঐ প্রতিযোগিতায় ৬০-এর অধিক গড়ে সহস্র রানের মাইলফলক স্পর্শ করেন। ম্যাশোনাল্যান্ড ঈগলসের পক্ষে খেলোয়াড়ী জীবনের সেরা ১৯০ রান তুলেন। ঐ খেলায় তার দল জয় পেয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, সতেরোটি একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন ফরস্টার মুতিজা। ২৬ জানুয়ারি, ২০১২ তারিখে ন্যাপিয়ারে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ জানুয়ারি, ২০০৯ তারিখে মোম্বাসায় স্বাগতিক কেনিয়া দলের বিপক্ষে একদিনের আন্তর্জাতিকে অভিষেক ঘটে তার। ২৫ অক্টোবর, ২০১১ তারিখে বুলাওয়েতে সফরকারী নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।
ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শনের স্বীকৃতিস্বরূপ বাংলাদেশ গমনার্থে তাকে জিম্বাবুয়ে দলের সদস্যরূপে অন্তর্ভুক্ত করা হয়েছিল। কিন্তু, ঐ সফরের প্রথম একাদশে খেলার সুযোগ পাননি তিনি। অতঃপর, ২৭ জানুয়ারি, ২০০৯ তারিখে কেনিয়ার বিপক্ষে অভিষেক পর্ব সম্পন্ন হয় তার। ঐ সফরে বেশ ভালোমানের খেলা উপহারে সচেষ্ট ছিলেন। এরপর, ফিরতি সিরিজে নাইরোবিতে অনুষ্ঠিত চতুর্থ খেলায় ৬১ রান করেন। হারারেতে উপর্যুপরী ৭৯ ও ৫৫ রান সংগ্রহ করেন।
ডিসেম্বর, ২০১৯ সালে ক্রিকেট খেলা ত্যাগ করে আম্পায়ারিত্বের দিকে ঝুঁকে পড়েন।
অ্যান্টার্কটিকায় অবস্থিত গবেষণা কেন্দ্রসমূহ
অ্যান্টার্কটিকায় তিরিশটি দেশ সরকারি ভাবে স্থায়ী গবেষণা কেন্দ্র স্থাপন করেছে। এই সমস্ত কেন্দ্রের মধ্যে কিছু কেন্দ্রে সারা বছর আর কিছু কেন্দ্রে শুধু গ্রীষ্মকালে বিজ্ঞানীরা অবস্থান করে বিভিন্ন বিষয়ে গবেষণা চালিয়ে থাকেন। আর্জেন্টিনা এই মহাদেশে সব চেয়ে অধিক সংখ্যক গবেষণা কেন্দ্র স্থাপন করলেও সবগুলিই রয়েছে অ্যান্টার্কটিকা উপদ্বীপ অঞ্চলে। অ্যান্টার্কটিকা উপদ্বীপ অঞ্চলের বিভিন্ন দ্বীপে অ্যান্টার্কটিকায় অবস্থিত গবেষণা কেন্দ্রসমূহের অধিকাংশ কেন্দ্রগুলি অবস্থিত। ভৌগোলিক দক্ষিণ মেরুতে মার্কিন যুক্তরাষ্ট্রের আমুন্ডসেন-স্কট দক্ষিণ মেরু কেন্দ্র অবস্থিত।
আলেকসান্দার দ্রাগোভিচ
২০০৭ সালে, দ্রাগোভিচ অস্ট্রিয়া অনূর্ধ্ব-১৭ দলের হয়ে অস্ট্রিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত অস্ট্রিয়ার বয়সভিত্তিক দলের হয়ে খেলার পর, তিনি ২০০৯ সালে অস্ট্রিয়ার হয়ে আন্তর্জাতিক পর্যায়ে অভিষেক করেছেন; অস্ট্রিয়ার জার্সি গায়ে তিনি এপর্যন্ত ১০০ ম্যাচে ২টি গোল করেছেন।
প্রারম্ভিক জীবন
আলেকসান্দার দ্রাগোভিচ ১৯৯১ সালের ৬ই মার্চ তারিখে অস্ট্রিয়ার ভিয়েনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
এললাজার ট্রেস্কা
এললাজার ট্রেস্কা ছিলেন একজন আলবেনীয় রাজনীতিবিদ এবং ১৯৪৪ থেকে ১৯৪৫ সাল পর্যন্ত তিরানার মেয়র ছিলেন।
গ্যালিলিও (উপগ্রহ ন্যাভিগেশন)
গ্যালিলিও (উপগ্রহ ন্যাভিগেশন) হলো সার্বিক দিকনির্নয় সম্পর্কীত একটি কৃতিম  উপগ্রহ পদ্ধতি (জিএনএসএস) যা বাস্তবায়ন হয় ২০১৬ সালে,  এটি জিএনএসএস এজেন্সি (জিএসএ) এর মাধ্যমে ইউরোপীয় ইউনিয়ন (ইইউ) এর দ্বারা তৈরি করা হয়েছিল, এটি ভূমি হতে নিয়ন্ত্রণ এর জন্যে দুটি কেন্দ্র জার্মানির মিউনিখের কাছে ওবারপ্যাফেনহোফেন এবং ইতালির ফুচিনো হতে চালনা করা হয় যার সদর দপ্তর চেক প্রজাতন্ত্রের রাজধানী শহর  প্রাগে আবস্তিত। €10 বিলিয়ন ইউরোর এই প্রকল্প এর নামকরণ হয়েছে ইতালিয়ান জ্যোতির্বিদ গ্যালিলিও গ্যালিলির নামে।গ্যালিলিওর অন্যতম লক্ষ্য হলো একটি স্বাধীন উচ্চ-নির্ভুল অবস্থানের ব্যবস্থা প্রদান করা  যাতে ইউরোপীয় দেশগুলিকে মার্কিন যুক্তরাষ্ট্রের জিপিএস অথবা রাশিয়ান গ্লোনাস ব্যাবস্থার উপর নির্ভর করতে না হয়, সেগুলি যে কোনও সময় তাদের পরিচালনাকারি কর্মী দ্বারা অক্ষম বা অবনমিত হতে পারে। মৌলিক(নিম্ন-নির্ভূলতা) গ্যালিলিও পরিসেবাগুলি বিনামূল্যে এবং সকলের জন্য উন্মুক্ত করা হবে।উচ্চতর-নির্ভুলতা ক্ষমতা সম্পন্ন পরিসেবাগুলি বাণিজ্যিক ব্যবহারকারীদের প্রদানের জন্য উপলব্ধ হবে।গ্যালিলিওর উদ্দেশ্য  ১-মিটার  সিমার মধ্যে আনুভূমিক এবং উল্লম্ব এর নির্ভুল অবস্থানের পরিমাপ এবং অন্যান্য অবস্থান নির্দেশক ব্যাবস্থার চেয়ে উচ্চতর অক্ষাংশে আরও ভাল অবস্থান নির্নয়ের পরিসেবা প্রদান করা ।গ্যালিলিও   আরও প্রদান করবে বিশ্ব্জুড়ে একটি অনুসন্ধান এবং উদ্ধার এর সমন্বিত ব্যাবস্থার এমইওএসআর এর আংশ হিসেবে।
প্রথম গ্যালিলিও পরীক্ষামুলক উপগ্রহটি, জিইওভ-এ, প্রেরিত হয় ২৮ ডিসেম্বর ২০০৫ সালে, কার্যকারী ব্যাবস্থার অংশ হিসাবে প্রথম উপগ্রহটি ২১ অক্টোবর ২০১১ সালে চালু হয়েছিল।পরিকল্পিত ৩০টি সক্রিয় উপগ্রহের মধ্যে ২৬টি কক্ষপথে রয়েছে,জুলাই ২০১৮ পর্যন্ত। গ্যালিলিও ১৫ ডিসেম্বর  ২০১৬সাল থেকে প্রাথমিক প্রয়োগগত সামর্থ্য সরবরাহ (ইওসি) শুরু করে,দুর্বল সংকেত দিয়ে প্রাথমিক পরিসেবা সরবারাহ করা,এবং ২০১৯সালের মধ্যে সম্পূর্ণ প্রয়োগগত সক্ষমতায়(এফওসি) পৌঁছানোর আশা করা হচ্ছে। ২০২০সালের মধ্যে সম্পূর্ণ ৩০টি স্যাটেলাইট গ্যালিলিও সিস্টেমে(২৪টি কারর্যগত এবং ৬টি সক্রিয়ভাবে জমিয়ে রাখা) আশা করা হচ্ছে।এটি প্রত্যাশিত যে পরবর্তী প্রজন্মের কৃতিম উপগ্রহগুলি পুরানো সরঞ্জাম প্রতিস্থাপনের জন্য ২০২৫ সালের মধ্যে চালু হতে শুরু করবে।পুরানো ব্যাবস্থ্যাগুলি তখন স্ংকট মোকাবেলার  জন্য ব্যবহার করা যেতে পারে।
ব্যবহারযোগ্য অবস্থায় ২২টি কৃতিম উপগ্রহ রয়েছে (কৃতিম উপগ্রহটি কার্যকর এবং পরিষেবা ব্যাবস্থ্যায় অবদান রাখছে), ২টি উপগ্রহ "পরীক্ষায়" রয়েছে এবং আরও ২টি উপলভ্য নয় হিসাবে চিহ্নিত রয়েছে।
মুল উদ্দেশ্য
১৯৯৯সালে, গ্যালিলিওর জন্য ইএসএ (জার্মানি, ফ্রান্স এবং ইতালি) এর তিনটি প্রধান অবদানকারীদের বিভিন্ন ধারণার তুলনা করা হয়েছিল এবং তিনটি দেশের ইঞ্জিনিয়ারদের একটি যৌথ দল তুলনায় একটিতে পরিণত হয়েছিল। গ্যালিলিও প্রোগ্রামের প্রথম পর্যায়ে ইউরোপীয় ইউনিয়ন এবং ইউরোপীয় মহাকাশ সংস্থ্যা ২৬ মে ২০০৩ সালেতে সরকারীভাবে আনুমতি দিয়েছিল।ব্যাবস্থ্যাটি মূলত বেসামরিক ব্যবহারের জন্য,মার্কিন যুক্তরাষ্ট্র (জিপিএস), রাশিয়া (গ্লোনাস), এবং চীন (বেইডু -১/২) এর আরও সামরিক-ভিত্তিক ব্যাবস্থ্যাগুলির বিপরীতে।ইউরোপীয় ব্যাবস্থ্যাটি শুধুমাত্র চরম পরিস্থিতির সাপেক্ষে সামরিক উদ্দেশ্যে (সশস্ত্র সংঘাতের মতো) কাজ বন্ধ করার জন্য । এটি সাধারণ এবং মিলিটারি উভয় ব্যবহারকারীদের কাছে সম্পূর্ণ যথাযথতাভাবে পাওয়া যাবে।গ্যালিলিও প্রকল্পে যে দেশগুলির সর্বাধিক অবদান রয়েছে তারা হলেন জার্মানি এবং ইতালি।
তহবিল
কয়েক মাস পরে অবশ্য পরিস্থিতি নাটকীয়ভাবে পাল্টে গেল। ইউরোপীয় ইউনিয়নের সদস্য দেশগুলি সিদ্ধান্ত নিয়েছিল যে স্যাটেলাইট ভিত্তিক অবস্থান এবং সময় কাঠামোগত স্থাপন জরুরি যা রাজনৈতিক দ্বন্দ্বের সময়ে মার্কিনি সহজেই বন্ধ করতে পারে না। ইউরোপীয় ইউনিয়ন এবং ইউরোপীয় মহাকাশ স্ংস্থ্যা ২০০২ সালের মার্চ মাসে এই প্রকল্পের অর্থায়নে সম্মত হয়েছিল,২০০৩ সালে একটি পর্যালোচনা মুলতুবি হয়েছিল (যা ২৬শে মে ২০০৩ এ সমাপ্ত হয়েছিল)।২০০৫-এ সমাপ্ত সময়কালের জন্য প্রারম্ভিক ব্যয় ধরা হয় €১.১ বিলিয়ন ইউরো। প্রয়োজনীয় উপগ্রহগুলি (পরিকল্পিত সংখ্যা ৩০টি) চালু করা হয়েছিল ২০১১ থেকে ২০১৪ সালের মধ্যে, ব্যাবস্থাটি চালু  হয়ে চলছে এবং ২০১৯ সাল আবধি নাগরিক নিয়ন্ত্রণে থাকবে।চূড়ান্ত ব্যয় ধরা হয়েছে €৩ বিলিয়ন ইউরো,পৃথিবীর অবকাঠামো সহ,যা২০০৬এবং ২০০৭ সালে নির্মিত।
দিলবার ভ্রিওনি
দিলবার ভ্রিওনি (জন্ম ৪ জুন, ১৯৪৬) ছিলেন আলবেনিয়ার উপ-প্রধানমন্ত্রী এবং ১৯৯২ সালে সালি বেরিশা সরকারের অর্থমন্ত্রী। তিনি সেপ্টেম্বর ১৯৯৩ থেকে ডিসেম্বর ১৯৯৪ পর্যন্ত ব্যাংক অফ আলবেনিয়ার গভর্নর ছিলেন।
আল আইন ফুটবল ক্লাব
আল আইন ফুটবল ক্লাব (نادي العين لكرة القدم; আরবি বর্ণান্তরণ: নাদি আল-আইন) অথবা আল-আইন এফসি অথবা কেবল আল-আইন হচ্ছে একটি পেশাদার ফুটবল দল, যেটি সংযুক্ত আরব আমিরাতের আবুধাবির আল আইন শহরে অবস্থিত। এটি একটি বহু-ক্রীড়াভিত্তিক ক্লাব আল আইন খেলাধুলা এবং সাংস্কৃতিক ক্লাবের (نادي العين الرياضي الثقافي) বেশ কয়েকটি খেলাধুলা বিভাগের মধ্যে একটি, যেটি সংক্ষিপ্তভাবে আল আইন এসসিসি নামেও পরিচিত।
এই ক্লাবটি আল আইনের খেলোয়াড়, বাহরাইনী গ্রুপ অব এক্সচেঞ্জ স্টুডেন্টস এবং সংযুক্ত আরব আমিরাতে কর্মরত সুদানের সম্প্রদায় দ্বারা প্রতিষ্ঠিত হয়েছিল।
সর্বোচ্চ গোলদাতা
নোট: সকল প্রতিযোগিতায় গোল গণনা করা হয়েছে।
আবদিল জাজা
আবদিল জাজা ১৯৯২ সালে সালি বেরিশার সরকারে আলবেনিয়ার জ্বালানি ও খনিজ সম্পদ মন্ত্রী ছিলেন। তিনি আলবেনিয়ার ডেমোক্রেটিক পার্টির সদস্য।
অজিত দাশ গুপ্ত
অজিত দাস গুপ্ত (২২ আগস্ট ১৯২৪ – ১০ জুলাই ২০১১) একজন ভারতীয় ক্রিকেটার ছিলেন। তিনি ১৯৪৯ থেকে ১৯৫৫ সালের মধ্যে বাংলার হয়ে আটটি প্রথম-শ্রেণীর ম্যাচ খেলেন।
আব্বাজান
আব্বাজান ২০০১ সালের বাংলাদেশি অপরাধ-নাট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যানারে প্রযোজনা করেছেন অভিনেতা মান্না,   এটি পরিচালনা করেছেন কাজী হায়াৎ। শ্রেষ্ঠাংশে অভিনয় করেছেন মান্না, সাথী, রাজীব সহ আরও অনেকে।          মান্না এই চলচ্চিত্রে অভিনয়ের জন্য মেরিল-প্রথম আলো পুরস্কার এর মনোনায়ন লাভ করেন এবং ২৩তম বাচসাস পুরস্কার অর্জন করেন।
চলচ্চিত্রটি ২০০১ সালে বাংলাদেশে মুক্তি পায়। মুক্তির পর ছবিটি বাণিজ্যিকভাবে সফল হয়।
সঙ্গীত
আব্বাজান চলচ্চিত্রের গান রচনা, সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন কনকচাঁপা, বিপাশা, মনির খান, বিপ্লব।
উল্লেখ্য
আব্বাজান চিত্রনায়ক মান্না প্রযোজিত ৩য় চলচ্চিত্র।
হিন্দুধর্মের রূপরেখা
নিম্নলিখিত রূপরেখাটি হিন্দুধর্মের একটি সংক্ষিপ্ত বিবরণ এবং সাময়িক নির্দেশিকা হিসাবে সরবরাহ করা হয়েছে:
হিন্দুধর্ম – ভারতীয় উপমহাদেশের প্রধান এবং প্রাচীন ধর্মীয় জীবনধারা। এর অনুসারীদের হিন্দু বলা হয়, যারা একে সনাতন ধর্ম (सनातनधर्मः) বলে উল্লেখ করে থাকেন।  হিন্দুধর্মের কোনো একক প্রতিষ্ঠাতা নেই, এবং এটি বিভিন্ন ঐতিহ্যের সমন্বয়ে গঠিত। "প্রাত্যাহিক জীবনে নৈতিকতার" এক বিস্তৃত নিয়ম ও বিধান সহ ধর্ম, কর্ম ও সামাজিক নিয়মের ধারণার উপর ভিত্তি করে পরিচালিত। এর উপলব্ধ ভিত্তির মধ্যে রয়েছে লৌহ যুগের ভারতের ঐতিহাসিক বৈদিক ধর্ম, যার ফলে হিন্দুধর্মকে প্রায়ই "প্রাচীনতম জীবন্ত ধর্ম" বা বিশ্বের "প্রাচীনতম জীবন্ত প্রধান ধর্ম" বলা হয়।
উৎসবসমূহ
(হরিদ্বার, নাসিক, প্রয়াগ, উজ্জয়িনী)
শৈবধর্ম
তিনটি বন্ধন
সেলমি জেপা
সেলমি জেপা আলবেনিয়া প্রজাতন্ত্রের সংসদ সদস্য, আলবেনিয়ার ডেমোক্রেটিক পার্টির সদস্য।
চ্যাটারবেইট
চ্যাটারবেইট, একটি প্রাপ্তবয়স্ক ওয়েবসাইট, যা মডেলদের সরাসরি ওয়েবক্যাম পারফরমেন্স প্রদর্শন করে, সেখানে থাকে নগ্নতা এবং যৌন কার্যকলাপ, প্রায়শই স্ট্রিপটিজ ও প্রেমমূলক আলাপ থেকে শুরু করে যৌন খেলনার সাথে হস্তমৈথুন দেখানো হয়ে থাকে।। সাইটটি ছয়টি বিভাগে বিভক্ত: মহিলা ক্যাম, পুরুষ ক্যাম, দম্পতি ক্যাম, হিজড়া ক্যাম, প্রাইভেট শো এবং স্পাই শো। লিঙ্গ-নির্দিষ্ট বিভাগগুলি নিখরচায় দেখা যায়, তবে ব্যক্তিগত শোতে যোগদানের জন্য দর্শকদের অর্থ প্রদান করতে হয়। স্পাই শোগুলি এমন ব্যক্তিগত শো, যেখানে দর্শক মিথস্ক্রিয়া করতে পারে না এবং তাই এতে ব্যক্তিগত শোয়ের চেয়ে কম খরচে দেখা যায়। ২০২০ সালের অক্টোবর পর্যন্ত, চ্যাটারবেইট বিশ্বের ৬৫তম সর্বাধিক জনপ্রিয় ওয়েবসাইট এবং ৫ম সর্বাধিক জনপ্রিয় প্রাপ্তবয়স্ক সাইট ছিল।
"চ্যাটারবেইট" নামটি ইংরেজি "চ্যাট" এবং "মাস্টারবেইট" শব্দ দুটির সমন্বয়ে সৃষ্ট। দর্শকদের বিনামূল্যে (ব্যক্তিগত শো বাদে) দেখার জন্য অনুমতি দেওয়া হয়েছে, তবে নির্দিষ্ট যৌন ক্রিয়াকলাপ দেখার জন্য "টিপস" আকারে অর্থ প্রদান করতে হয়। এখানে জনপ্রিয় চ্যাট রুম রয়েছে, এতে ৫০০,০০০ এরও বেশি অনুগামী থাকতে পারে এবং একবারে ২০,০০০ জন দর্শক একটা চ্যাট রুমে পাওয়া যেতে পারে। অভিনয়কারীরা যা করেন তার প্রায় ৪০% নিয়ে সাইটটি নিজেই আয় করে। এছাড়াও, চ্যাটারবেইটের দর্শকরা যখন তাদের ক্রেডিট কার্ড ব্যবহার করে টোকেনগুলি কেনে সেখান থেকেও এ সাইট আয় করে।
নভেম্বর ২০১৯ পর্যন্ত সাইটটি আলেক্সা বিশ্ব র্যাঙ্কিংয়ে ২২তম স্থান অর্জন করে, ইউরোপীয় বঙ্গাক্যামস ও লাইভজেসমিনের সাথে প্রতিযোগিতা করে বৃহত্তম প্রাপ্তবয়স্ক ক্যামিং সাইট হয়ে উঠে। এটি অনুমান করা হয় যে সাইটে প্রতি মাসে প্রায় ৪.১ মিলিয়ন অনন্য দর্শক রয়েছে। ক্যাম পারফর্মাররা টোকেনের সাহায্যে অর্থ উপার্জন করে।  প্রতিটি চ্যাটারবেইট টোকেনের মূল্য ০.০৫ ডলার এবং কোনও মডেলকে অর্থ পেতে কমপক্ষে $ ৫০.০০ আয় করতে হবে।
নবীনগর থানা
নবীনগর থানা বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি থানা।
প্রশাসনিক এলাকাসমূহ
নবীনগর উপজেলার ১টি পৌরসভা ও ২১টি ইউনিয়নের প্রশাসনিক কার্যক্রম নবীনগর থানার আওতাধীন।
১৯২১ অস্ট্রেলিয়া ক্রিকেট দলের ইংল্যান্ড সফর
অস্ট্রেলিয়া ক্রিকেট দল পূর্বঘোষিত সময়সূচী মোতাবেক ১৯২১ সালে ইংল্যান্ড গমন করে। এ সফরে দলটি অ্যাশেজ সিরিজ জয়লাভে সমর্থ হয়। স্বাগতিক ইংল্যান্ডের বিপক্ষে সফরকারীরা প্রথম তিন টেস্ট জয় করে। এরফলে দলটি ১৯২০-২১ মৌসুমে অস্ট্রেলিয়ার মাটিতে সফরকারী ইংল্যান্ড দলের বিপক্ষে ৫-০ ব্যবধানে হোয়াইটওয়াশ করার পর একাধারে আট টেস্টে জয় পায়। সিরিজের শেষ দুই টেস্ট অবশ্য ড্রয়ে পরিণত হয়েছিল।
টেস্ট খেলার পাশাপাশি অস্ট্রেলিয়া দল ইংল্যান্ডের শীর্ষস্থানীয় দলগুলোর বিপক্ষে প্রথম-শ্রেণীর খেলায় অংশ নেয়। এছাড়াও, গুরুত্বহীন খেলায়ও তারা খেলে। সব মিলিয়ে দলটি ৩৮ খেলায় অংশ নিয়ে ২২টি জয়, ১৪টি ড্র ও মাত্র দুইটি খেলায় পরাভূত হয়েছিল। হেরে যাওয়া খেলাগুলো মৌসুমের শেষদিকে সংঘটিত হয়।
একুশ দফা কর্মসূচী
একুশ দফা ১৯৫৪ সালে পূর্ব বাংলা প্রাদেশিক পরিষদ নির্বাচনে ক্ষমতাসীন মুসলিম লীগের বিরুদ্ধে প্রতিদ্বন্দ্বিতা এবং পূর্ব বাংলায় মুসলিম লীগ শাসনের অবসানের উদ্দেশ্যে আওয়ামী মুসলীম লীগ, কৃষক-শ্রমিক পার্টি, নেজামে ইসলাম এবং গণতন্ত্রী দলের সমন্বয়ে ১৯৫৩ সালের ৪ ডিসেম্বর যুক্তফ্রন্ট নামে একটি নির্বাচনী মোর্চা গঠিত হয়। এর প্রধান উদ্যোক্তা ছিলেন কৃষক-শ্রমিক পার্টির সভাপতি এ. কে. ফজলুল হক, আওয়ামী মুসলীম লীগের সভাপতি মাওলানা আবদুল হামিদ খান ভাসানী এবং নেতা হোসেন শহীদ সোহ্‌রাওয়ার্দী। যুক্তফ্রন্টের পক্ষ থেকে ২১টি প্রতিশ্রুতি সহকারে যে নির্বাচনী কর্মসূচী ঘোষণা করা হয় তা একুশ দফা কর্মসূচী নামে পরিচিত।
তথ্যসূত্র: বাংলাপিডিয়া
ফলাফল
একুশ দফা কর্মসূচীর ভিত্তিতে ১৯৫৪ সালের মার্চে অনুষ্ঠিত নির্বাচনে যুক্তফ্রন্ট পূর্ববাংলা আইন পরিষদের মোট ২৩৭টি মুসলিম অসনের মধ্যে ২২৮টি আসন জয় লাভ করে।
পিরাহা ভাষা
পিরাহা বা মুরা পিরাহা হলো ব্রাজিলের আমাজন অঞ্চলের পিরাহান লোকদের স্থানীয় ভাষা।পিরাহান লোকেরা মাইসি নদীর(আমাজনের শাখা-নদী)  ধারে বাস করে।
পিরাহা হলো মুরা ভাষার একমাত্র জীবিত উপভাষা,বাকিগুলো গত কয়েক শতক ধরে বিলুপ্তির পথে যেহেতু মুরা ভাষাভাষী লোকদের বেশিরভাগই পর্তুগীজে স্থানান্তরিত হয়েছে।আশঙ্কাজনক একই জাতীয় অন্যান্য ভাষা যেমন মাতানাওয়িও একইভাবে বিলুপ্ত।আনুমানিকভাবে এ ভাষায় কথা বলা লোকের সংখ্যা ২৫০ এবং ৩৮০ এর মধ্যে।এটি  এখনো অবলুপ্তির বিপদের মধ্যে নেই যেহেতু এর ব্যবহার সক্রিয় এবং অধিকাংশ পিরাহান লোকই একভাষী।
পিরাহা ভাষা বিভিন্ন বিতর্কিত দাবির জন্য বেশ উল্লেখযোগ্য; যেমন এটি ভাষাগত আপেক্ষিকতার প্রমাণ প্রদান করে। এই বিতর্কটি ভাষা শেখার নিছক বাধা সন্নিবেশিত; বাস্তব অভিজ্ঞতাসম্পন্ন ভাষাতাত্ত্বিকের সংখ্যা পিরাহা ভাষায় খুবই কম।
ধ্বনিবিজ্ঞান
পিরাহা ভাষা ধ্বনিগতভাবে সরল ভাষাগুলোর মধ্যে একটি যা রতোকাস(নিউ গিনি) এবং হাওয়াইয়ান ভাষার সাথে তুলনীয়। পিরাহা ভাষায় দশটির মতো ধ্বনি আছে বলে দাবি আছে, রতোকাসের চেয়ে একটি কম, কিন্তু এর জন্য স্বীকৃত রূপ/hi/ হিসেবে বিশ্লেষণধর্মী [k] ধ্বনি প্রয়োজন।যদিও এই ব্যাপারগুলো আন্তঃভাষাগত মিলনের ক্ষেত্রে অস্বাভাবিক,পিরাহা ভাষার ওপর গবেষণায় ভাষাবিজ্ঞানী ইয়ান মেডিসন  খুঁজে পেয়েছেন যে /k/ধ্বনিটি আসলেই এ ভাষার অস্বাভাবিক বিন্যাস প্রকাশ করে।
"দশটি ধ্বনি"র দাবিও পিরাহা ভাষার স্বরভঙ্গি বিবেচনা করে না, ধ্বনির সংখ্যা অন্তত বারো তে এনে যেগুলোর অন্তত  দুইটি ধ্বনিগত (এভারেটের তথ্যমতে সূক্ষ স্বরাঘাতের দ্বারা চিহ্নিত এবং গম্ভীর স্বরাঘাত দ্বারা চিহ্নিত বা অচিহ্নিত উভয়ই)। শেল্ডন (১৯৯৮) দাবি করেন তিনটি স্বরভঙ্গি, উচ্চ, মধ্য ও নিম্ন।
ধ্বনি তালিকা
যখন ভাষাসমূহের ক্ষুদ্র ধ্বনিগত রুপান্তরের মতো ছোট এবং পিরাহা ও রতোকাসের মতো বৃহৎ তালিকা রয়েছে, তাদের ধ্বনিবিজ্ঞান রীতি-প্রকৃতিতেও বিভিন্ন ভাষাবিজ্ঞানীদের ভিন্ন ভিন্ন ধারণা থাকতে পারে ।
ব্যাঞ্জনবর্ণ
আংশিক ধ্বনিসমূহ ঃ /ʔ/ধ্বনিটি  ⟨x⟩ হিসেবে লেখা আছে।
ধ্বনির সংখ্যা হাওয়াইয়ান ভাষার সাথে মিল রেখে তেরোটি। যদি [k] ধ্বনি হিসেবে গণনা করা হয় তাহলে দুটি স্বর থাকে আর যদি [k] ধ্বনিগত না হয় তাহলে বারোটি ধ্বনি রয়েছে, রতোকাস ভাষায় এর চেয়ে একটি বেশি আছে।(ইংরেজিতে তুলনামুলকভাবে ত্রিশ থেকে পঁয়তাল্লিশটি ধ্বনি রয়েছে উপভাষার উপর ভিত্তি করে।) যাহোক, এই শব্দগুলোর বেশিরভাগ-ই বড় ধরনের উচ্চারণগত পরিবর্তন প্রকাশ করে। উদাহরণস্বরূপ, স্বরবর্ণসমূহ কণ্ঠনালীয় ব্যঞ্জনবর্ণ/h/এবং/ʔ/এর পরে নাসিক্য হয় (লেখা হয় h এবং x)।
এভারেট বিবৃত করেন যে, /k/ধ্বনিটি তার রূপান্তরের কারণে স্থায়ী ধ্বনি। এটি/hi/হিসেবে বিশ্লেষণ করে তিনি ব্যঞ্জনবর্ণের সংখ্যা তাত্ত্বিকভাবে কমিয়ে সাত-এ আনতে সক্ষম হন।
পিরাহা ভাষাকে মাঝে মাঝে অন্তরনিহিত/b/এবং/ɡ/হিসেবে বিশ্লিষ্ট ঘোষ স্পর্শধ্বনির সাথে   নাসিক্য ধ্বনি বিহীন গুটিকয়েক  ভাষাসমূহের একটি বলা হয়ে থাকে। যাহোক বিকল্প বিশ্লেষণও সম্ভব। ঘোষ স্পর্শধ্বনিসমূহকে অন্তর্নিহিত/m/এবং/n/হিসেবে  এবং  [k] কে /hi/হিসেবে  বিশ্লেষণ করে একে পশ্চাৎতালব্য-বিহীন গুটিকয়েক ভাষাসমূহের একটি হিসেবেও দাবি দেত্তয়া যায়।
শব্দকোষ
পিরাহা ভাষার কিছু সংখ্যক ধার করা শব্দ আছে, প্রধানত পর্তুগীজ থেকে। পিরাহা  "kóópo" ("কাপ") শব্দটি পর্তুগীজ শব্দ "copo" থেকে এবং "bikagogia" ("ব্যবসায়") শব্দটি পর্তুগীজ  "mercadoria" ("পণ্যদ্রব্য") থেকে এসেছে।
আত্মীয়তার শর্তসমূহ
এভারেট (২০০৫) বলেন যে, পিরাহান সংস্কৃতিতে যেকোনো মানব সংস্কৃতির সরলতম পরিচিত আত্মীয়তার রীতি রয়েছে। একটি সাধারণ শব্দ, baíxi (উচ্চারিত হয় [màíʔì]) বাবা এবং মা উভয় বুঝাতে ব্যবহৃত হয় (ইংরেজি " parent" এর মতো যদিও পিরাহা ভাষায় কোনো লিঙ্গান্তর নেই), এবং তারা আত্মীয়তার বন্ধন দুরে না রেখে রক্তের সম্পর্ক বজায় রাখতে চায় বলেই মনে হয়।
সর্বনামসমূহ
পিরাহা ভাষার মৌলিক ব্যক্তিবাচক সর্বনামগুলো হল ti " আমি, আমরা ", gi বা gíxai [níʔàì]"তুমি, তোমরা ", hi "সে, তারা,এটি "।
অন্যান্য ভাষার জ্ঞান
এভারেট, যিনি পিরাহা ভাষা নিয়ে ত্রিশ বছর ধরে কাজ করেন, বিবৃত করেন যে পিরাহা ভাষার অবশিষ্ট ভাষাভাষীদের অধিকাংশই হলো একভাষী যারা কিছু সংখ্যক পর্তুগীজ শব্দও জানে।
তথ্য ও সংস্কৃতি বিষয়ক মন্ত্রক (পশ্চিমবঙ্গ)
পশ্চিমবঙ্গের তথ্য ও সংস্কৃতি বিষয়ক বিভাগ, পূর্বে তথ্য ও জনসংযোগ বিভাগ নামে পরিচিত ছিল, এটি বাংলা সরকারের একটি মন্ত্রণালয়। এটি একটি নোডাল মন্ত্রণালয় যা প্রধানত রাজ্যের তথ্য, সংস্কৃতি, চলচ্চিত্র এবং প্রত্নতাত্ত্বিক ঐতিহ্য সম্পর্কিত কার্যকলাপের জন্য দায়ী। বিভাগের প্রধান উদ্দেশ্যগুলি হল বিভিন্ন মিডিয়ার মাধ্যমে রাজ্য সরকারের কর্মকাণ্ড ও অর্জন সম্পর্কে তথ্য প্রচার করা, মন্ত্রী ও অন্যান্য ঊর্ধ্বতন সরকারি কর্মকর্তাদের মিডিয়া এবং অন্যান্য উত্সের মাধ্যমে প্রতিফলিত জনসাধারণের প্রতিক্রিয়া সম্পর্কে সচেতন রাখা, বাংলা প্রচার ও সংরক্ষণ করা। সাংস্কৃতিক ঐতিহ্য (লোক সংস্কৃতি সহ), পশ্চিমবঙ্গের প্রত্নতাত্ত্বিক ঐতিহ্য সংরক্ষণ করা, বিশিষ্ট ও গুরুত্বপূর্ণ ব্যক্তিত্বদের সাথে সমন্বয় করা এবং চলচ্চিত্র, থিয়েটার, শিল্প ইত্যাদি সম্পর্কিত সমস্ত কার্যক্রমের সুবিধার্থে, রাষ্ট্রীয় অনুষ্ঠানের আয়োজন করা এবং ভারতীয় ও বিদেশী পর্যটকদের আতিথেয়তা প্রসারিত করা।
মন্ত্রকীয় দল
মন্ত্রী পর্যায়ের দলটির নেতৃত্বে আছেন তথ্য ও সংস্কৃতি বিষয়ক মন্ত্রিপরিষদ মন্ত্রী, যারা প্রতিমন্ত্রীদের দ্বারা সমর্থিত হতে পারে বা নাও পারে। মন্ত্রীদের কার্যালয় এবং মন্ত্রণালয় পরিচালনার জন্য বেসামরিক কর্মচারীদের দায়িত্ব দেওয়া হয়।
মন্ত্রকের বর্তমান প্রধান হলেন মমতা বন্দ্যোপাধ্যায় যিনি একইসাথে পশ্চিমবঙ্গের মুখ্যমন্ত্রী।
পল্লবী মেট্রো স্টেশন
পল্লবী মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার পল্লবীতে অবস্থিত। স্টেশনটি এমআরটি লাইন ৬-এর অন্তর্গত। ২৫ জানুয়ারি ২০২৩ তারিখে এটি চালু করা হয়।
ইতিহাস
পল্লবী মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২২ সালের ডিসেম্বর অনুযায়ী স্টেশনটি ২০২৩ সালের মার্চে মাসে মেট্রো রেল পরিষেবার জন্য উদ্বোধন করার কথা ছিলো। স্টেশনটি ২০২৩ সালে ২৫ জানুয়ারিতে চালু করা হয়।
দাক্ষিণাত্য মালভূমি
দাক্ষিণাত্য শব্দের উৎপত্তি
"দাক্ষিণাত্য" শব্দটি "দক্ষিণা" শব্দের সঙ্গে তত্র জাত অর্থে "ত্য" প্রত্যয় যোগ করে উৎপন্ন হয়েছে। এছাড়া মালভূমি অর্থে দক্ষিণাপথও ব্যবহৃত হয়েছে। "দক্ষিণা" শব্দটি আবার সংস্কৃত দক্ষিণ (दक्षिण) থেকে এসেছে। ইংরেজি "ডেকান" (Deccan) নামটি কন্নড় শব্দ দাক্‌খাণা থেকে এসেছে, যা দাক্ষিণাত্যে প্রচলিত তেলুগু, মারাঠি ও উর্দু ভাষাতে ব্যবহৃত হয়েছে। দাক্‌খাণা শব্দটিও আবার সংস্কৃত দক্ষিণ (दक्षिण) থেকে এসেছে।
বিস্তৃতি
ভৌগোলিকগণ বৃষ্টিপাত, উদ্ভিদ প্রজাতি, মৃত্তিকা কিংবা অবয়বের দ্বারা দাক্ষিণাত্যকে বিভিন্নভাবে সংজ্ঞায়িত করেছেন। এক ভৌগোলিক সংজ্ঞা অনুযায়ী, এটি কর্কটক্রান্তি রেখার দক্ষিণের উপদ্বীপীয় মালভূমি। এর বহিঃসীমানা সমোন্নতি রেখা দ্বারা চিহ্নিত, যার উত্তরদিকে বিন্ধ্য–কৈমুর জলবিভাজিকা অবস্থিত। অঞ্চলটিকে দুটি প্রধান ভূবৈজ্ঞানিক অঞ্চলে বিভক্ত করা যায়: উর্বর কৃষ্ণমৃত্তিকা ও আগ্নেয় শিলার মালভূমি এবং অনুর্ব‌র লাল মাটি ও নাইস শিলার পেনিপ্লেন, যা একাধিক পাহাড় দ্বারা বিচ্ছিন্ন।
ঐতিহাসিকগণও দাক্ষিণাত্যকে বিভিন্নভাবে সংজ্ঞায়িত করেছেন। এগুলি আর. জি. ভাণ্ডারকরের (১৯২০) ন্যূনতম সংজ্ঞা থেকে কে. এম. পানিক্করের (১৯৬৯) সর্বোচ্চ সংজ্ঞার মধ্যে বিন্যস্ত। আর. জি. ভাণ্ডারকরের সংজ্ঞায় গোদাবরী ও কৃষ্ণা নদীর মধ্যেকার মারাঠিভাষী অঞ্চলকে দাক্ষিণাত্য বলে। কে. এম. পানিক্করের সংজ্ঞায় বিন্ধ্য পর্বতমালার দক্ষিণে সমগ্র ভারতীয় উপদ্বীপকে দাক্ষিণাত্য বলে। ফিরিশতার (ষোড়শ শতাব্দী) সংজ্ঞায় কন্নড়, মারাঠি ও তেলুগুভাষী অঞ্চলকে দাক্ষিণাত্য বলে। রিচার্ড‌ এম. ইটন (২০০৫) অঞ্চলের ভূরাজনৈতিক ইতিহাসের আলোচনার জন্য ভাষাবৈজ্ঞানিক সংজ্ঞা ব্যবহার করেছেন।
স্টুয়ার্ট‌ এন. গর্ড‌ন (১৯৯৮) পর্যবেক্ষণ করলেন যে ঐতিহাসিকভাবে উত্তর ভারতের সাম্রাজ্যের দক্ষিণসীমার ভিত্তিতে "দাক্ষিণাত্য" শব্দ ও দাক্ষিণাত্যের উত্তরসীমা তাপ্তি নদী থেকে গোদাবরী নদীর মধ্যে হয়। সুতরাং, মারাঠার ইতিহাস আলোচনার সময় গর্ডন "দাক্ষিণাত্য" শব্দকে আপেক্ষিকভাবে ব্যবহৃত করেছেন এবং তাঁর সংজ্ঞানুযায়ী দাক্ষিণাত্য উত্তর ভারতের সাম্রাজ্যের দক্ষিণসীমার দক্ষিণের অঞ্চল।
ইতিহাস
দাক্ষিণাত্য ভারতের ইতিহাসের সবচেয়ে গুরুত্বপূর্ণ রাজবংশের জন্ম দিয়েছে, যেমন: বিজয়নগর সাম্রাজ্য, রাষ্ট্রকূট রাজবংশ, চোল রাজবংশ, পল্লব সাম্রাজ্য, সাতবাহন সাম্রাজ্য, চালুক্য সাম্রাজ্য, পাণ্ড্য রাজবংশ ও মারাঠা সাম্রাজ্য।
রুস্তেম ইমেরি
রুস্তেম ইমেরি ছিলেন একজন আলবেনীয় রাজনীতিবিদ এবং ১৯২৯ থেকে ১৯৩০ সাল পর্যন্ত এলবাসানের মেয়র ছিলেন।
অগ্নিমিত্রা পাল
অগ্নিমিত্রা পাল একজন ভারতীয় ফ্যাশন ডিজাইনার ও রাজনীতিবিদ।  তিনি ফ্যাশন ডিজাইনার হিসেবে কর্মজীবন শুরু করলেও পরে রাজনীতিতে আসেন ও আসানসোল দক্ষিণ আসন থেকে পশ্চিমবঙ্গ বিধানসভার সদস্য নির্বাচিত হন। এছাড়া তিনি বিজেপি মহিলা মোর্চার পশ্চিমবঙ্গ ইউনিটের সভাপতি হিসাবে দায়িত্ব পালন করেছেন।
প্রারম্ভিক জীবন
অগ্নিমিত্রা ভারতের পশ্চিমবঙ্গ রাজ্যের আসানসোলে এক ডাক্তার ও শিক্ষাবিদের পরিবারে জন্মগ্রহণ করেন। তিনি আসানসোলের লরেটো কনভেন্টে পড়াশোনা করেন ,পরে তিনি যাদবপুর বিশ্ববিদ্যালয় থেকে উদ্ভিদবিদ্যায় স্নাতকোত্তর এবং বিড়লা ইনস্টিটিউটের লিবারেল আর্টস ও ম্যানেজমেন্ট বিজ্ঞানের ফ্যাশন স্কুল থেকে ডিপ্লোমা করেন।
কর্মজীবন
থাম্ব|অগ্নিমিত্র কলকাতায় একটি ফ্যাশন সো চলাকালীন অগ্নিমিত্রা তার কর্মজীবন ২০০১-০২ সালে শুরু করেন।তিনি শ্রীদেবীর ব্যক্তিগত পোশাক ডিজাইন করেন। পরে তিনি কোই মেরে দিল সে পুছে চলচ্চিত্রের পরিধানসমূহ নকশা করার প্রথমবার সুযোগ পান,যেখানে তিনি চলচ্চিত্র অভিনেত্রী এশা দেওলের কিছু পোশাক নকশা করেন। তিনি ফেমিনা মিস ইন্ডিয়া প্রতিযোগিতার জন্য শোনাল রাওয়াতের বাহারি পোশাক নকশা করেন। তিনি বলিউড চলচ্চিত্র ভায়া দার্জিলিঙ্গে, কে কে মেনন,সোনালি কুলকার্নি, পারভিন দাবাস এবং বিনয় পাঠকের জন্য পোশাক নকশা করেন।তিনি মিঠুন চক্রবর্তী, ঋতুপর্ণা সেনগুপ্ত, জিৎ, কোয়েল মল্লিক, স্বস্তিকা মুখোপাধ্যায়, মৌ গঙ্গোপাধ্যায় প্রমুখ অভিনেতা/অভিনেত্রীদের জন্য ১০টির ও বেশি টলিউড চলচ্চিত্রে পোশাক নকশা করেন। অগ্নিমিত্রা মে,২০১২ সালে তৎকালীন মার্কিন পররাষ্ট্রমন্ত্রী হিলারি ক্লিন্টনকে তার কলকাতা সফরকালীন একটি সবুজ এবং হালকা বাদামি কাঁথার স্টোল উপহার দেন। তিনি নিজে হাতে উপহার না দিতে পারলেও,পরবর্তীকালে প্রাক্তন ফার্স্ট লেডি, আমেরিকান সেন্টারের পরিচালক জেফ্রি কে রেনেউয়ের মাধ্যমে পাঠানো একটি চিঠিতে উপহার প্রাপ্তি স্বীকার করেন। চিঠিটি এইপ্রকার: "প্রিয় শ্রীমতী পল, সুন্দর শাল ও চাদরের জন্য আপনাকে ধন্যবাদ, যেগুলি আপনি, কলকাতায় আমার সফরের সময়,আমাকে দিয়েছেন। আমি আপনার ভাবুকতার প্রশংসা করি, এবং আপনার ফ্যাশন ডিজাইন কোম্পানির অব্যাহত সাফল্যের জন্য, আমার আন্তরিক শুভেচ্ছা জানাচ্ছি।"
সম্প্রতি অগ্নিমিত্রা পাল দক্ষিণবঙ্গের সুন্দরবনের গ্রামের মহিলাদের ফ্যাশন প্রযুক্তির সঙ্গে যুক্ত করতে আগ্রহী হয়ে ,তাঁদের পাশে দাঁড়ালেন। তার আই এন জি এ  নামে নিজস্ব একটি ফ্যাশন লেবেল আছে এবং ভারত জুড়ে প্রধান শহরগুলোতে রিটেল স্টোর আছে। সম্প্রতি তিনি ছায়াছবি নকশালের জন্য পোশাক বানান।
ব্যক্তিগত জীবন
অগ্নিমিত্রা একজন বিশিষ্ট ব্যাবসায়ী পার্থ পালের সঙ্গে বিবাহ সুত্রে আবদ্ধ। অগ্নিমিত্রা প্রথম জীবনে একজন ডাক্তার হতে চেয়েছিলেন কিন্তু তা বাস্তবে হয়ে ওঠে নি।তাদের একটি ছেলে আছে, নাম বিঘ্নেশ।
রাজনৈতিক জীবন
২০২১ সালের বিধানসভা নির্বাচনে বিজেপির প্রার্থী হয়ে তিনি ৪ হাজার ভোটের ব্যবধানে আসানসোল দক্ষিণ আসনে জিতেছেন।
অনিল দাশ গুপ্ত
অনিল দাস গুপ্ত (২৮ মে ১৯২২ – ১৩ ডিসেম্বর ১৯৯০) ছিলেন একজন ভারতীয় ক্রিকেটার । তিনি বাংলা ও ঝাড়খণ্ডের হয়ে প্রথম-শ্রেণীর ক্রিকেট খেলেছেন।
আরজান জাইমি
মেজর জেনারেল আরজান জাইমি (জন্ম ১৯৫৭) ন্যাটোতে আলবেনিয়ার প্রতিনিধি।
২০০৭ সালে, তিনি রাষ্ট্রপ্রধানের সম্মতিমূলক নামের জন্য সংখ্যাগরিষ্ঠ এবং বিরোধীদের আলোচনার পর আলবেনিয়ার রাষ্ট্রপতি হওয়ার প্রথম প্রতিদ্বন্দ্বীতা করেছিলেন।
দ্য ডিপার্টেড
দ্য ডিপার্টেড (ইংরেজি ভাষায়: The Departed) মার্টিন স্কোরসেজি পরিচালিত অপরাধ থ্রিলার চলচ্চিত্র যা ২০০৬ সালে মুক্তি পায়। ডিপার্টেড সেরা ছবি হিসেবে একাডেমি পুরস্কার অর্জন করে। এটা ২০০২ সালে মুক্তিপ্রাপ্ত হংকং-এর সিনেমা ইন্টারনাল অ্যাফেয়ার্স এর মার্কিন পুনর্নির্মাণ। সেরা ছবির পাশাপাশি আরও তিনটি ক্ষেত্রে সিনেমাটি অস্কার লাভ করে।
কাহিনী সূত্র
সিনেমার কাহিনী ম্যাসাচুসেট্‌স অঙ্গরাজ্যের বোস্টন শহরকে ঘিরে। শহরের আইরিশ মব বস ফ্রান্সিস ফ্র্যাংক কস্টেলো (জ্যাক নিকোলসন) পুলিশের গোয়েন্দা বিভাগের ভিতরে তার অনুচর কলিন সুলিভান-কে (ম্যাট ডেমন) নিয়োগ করে। অপর দিকে ম্যাসাচুসেট্‌স স্টেট পুলিশ কস্টেলোর বিরুদ্ধে প্রমাণ সংগ্রহের জন্য আন্ডারকাভার পুলিশ কমকর্তা উইলিয়াম কস্টিগান জুনিয়র-কে (লিওনার্দো ডিক্যাপ্রিও) নিয়োগ করে। কস্টিগান কস্টেলোর গ্যাং-এ নিজেকে অন্তর্ভুক্ত করতে সফল হয়। একসময় মব আর পুলিশ উভয় পক্ষই জেনে যায় যে, তারা একে অপরের তথ্য ফাঁস করার জন্য অনুচর নিয়োগ করেছে। এক পক্ষ অন্য পক্ষের অনুচরের পরিচয় বের করার চেষ্টা শুরু করে এবং নিজের অনুচরের পরিচয় গোপন রাখার সকল ব্যবস্থা করতে থাকে। এভাবেই কাহিনী এগিয়ে যায়।
প্রতিক্রিয়া
দ্য ডিপার্টেড দর্শক ও সমালোচকদের কাছে বিপুল প্রশংসা অর্জন করেছে। রটেন টম্যাটোস-এ এর রেটিং ৯২%। জনপ্রিয় সমালোচক জেমস বেরার্ডিনেলি একে চারের মধ্যে চার তারকাই প্রদান করেন এবং একে একটি "অ্যামেরিকান এপিক ট্রাজেডি" হিসেবে আখ্যায়িত করেন। তিনি এও দাবী করেন যে, এটা মার্টিন স্কোরসেজির অন্যান্য ছবি যেমন ট্যাক্সি ড্রাইভার, রেজিং বুল ও গুডফেলাস এর সাথে তুলনীয়।
সুনীল দাস গুপ্ত
সুনীল দাস গুপ্ত (জন্ম তারিখ অজানা, মৃত্যু ১২ ডিসেম্বর ২০০৪) ছিলেন একজন ভারতীয় ক্রিকেটার। তিনি ১৮৫২/৫৩ সালে বাংলার হয়ে একটি প্রথম-শ্রেণীর ম্যাচ খেলেছিলেন।
লিয়েন্দ্রো জোটো
লিয়েন্দ্রো জোটো (১৯৩৫ সালে দক্ষিণ আলবেনিয়ার ভুনোতে জন্মগ্রহণ করেন ) একজন আলবেনীয় রাজনীতিবিদ এবং ১৯৮৭ থেকে ১৯৮৮ সাল পর্যন্ত তিরানার মেয়র ছিলেন। তিনি তিরানার পিপলস কাউন্সিলের নির্বাহী কমিটির চেয়ারম্যান ছিলেন। স্ত্রী আনাস্তাসিয়ার সাথে তার দুই ছেলে এডভিন এবং আর্টার রয়েছে।
পাকিস্তানের জলপ্রপাতের তালিকা
নিম্নে প্রদেশ-ভিত্তিক পাকিস্তানের জলপ্রপাতের তালিকা
উপগুপ্ত
thumb| উপগুপ্ত (उपगुप्त) খ্রিস্টপূর্ব তৃতীয় শতাব্দীর একজন বৌদ্ধ ভিক্ষু ছিলেন। অশোকাবদান গ্রন্থানুসারে, তিনি মৌর্য্য সম্রাট অশোকের আধ্যাত্মিক শিক্ষক ছিলেন।
সাহিত্যে
রবীন্দ্রনাথ ঠাকুর তার অভিসার নামক কবিতাটি উপগুপ্তের কাহিনীর ওপর নির্ভর করে তৈরী করেছেন। এই কবিতায় দেখা যায়, শ্রাবণ মাসের একদিন উপগুপ্ত মথুরা নগরীতে ঘুমোচ্ছিলেন, এমন সময় বাসবদত্তা নামক এক রাজনর্তকী তাকে লক্ষ্য করেন। উপগুপ্তের সুন্দর চেহারায় মুগ্ধ হয়ে বাসবদত্তা তাকে তার গৃহে আমন্ত্রণ জানান। কিন্তু ভিক্ষু উপগুপ্ত তার অণুরোধ প্রত্যাখান করেন। সাত মাস পরে, চৈত্র মাসে নগরবাসীরা বনে উৎসব পালনে গেলে উপগুপ্ত সেই জনশূন্য নগরীর শেষ প্রান্তে রোগগ্রস্ত ও কদাকার অবস্থায় বাসবদত্তাকে দেখতে পান। মথুরা নগরীর অধিবাসীরা বাসবদত্তাকে শহর থেকে তাড়িয়ে দিয়েছিলেন। ভিক্ষু উপগুপ্ত তাকে যত্ন করে সুস্থ করেন এবং একসঙ্গে বসবাস শুরু করেন। রবীন্দ্রনাথ ঠাকুর দশম-একাদশ শতাব্দীর কাশ্মীরি কবি ক্ষেমেন্দ্র রচিত বোধিসত্ত্বাবদানকল্পলতা নামক গ্রন্থ থেকে এই কাহিনী গ্রহণ করেছিলেন।
হেরম্যান ভন রম্পুই
হেরম্যান ভন রম্পুই (জন্ম: ৩১ অক্টোবর, ১৯৪৭) ইউরোপীয় কাউন্সিলের প্রথম দীর্ঘমেয়াদী এবং পূর্ণকালীন সভাপতিরূপে আসীন। তার পুরো নাম হেরম্যান আচিলি ভন রম্পুই। তিনি বেলজিয়ামের রাজনীতিবিদ হিসেবে ক্রিশ্চিয়ান ডেমোক্র্যাটিক এন্ড ফ্লেমিশ পার্টির সদস্য ছিলেন। নভেম্বর, ২০০৯ সালে প্রথম স্থায়ী সভাপতি হিসেবে ইউরোপীয় ইউনিয়নের সদস্যভূক্ত রাষ্ট্রপ্রধানদের পক্ষ থেকে ইউরোপীয় কাউন্সিলের দায়িত্ব পালন করেছেন। এরপূর্বে তিনি বেলজিয়ামের ৪৯তম প্রধানমন্ত্রীরূপে ৩০ ডিসেম্বর, ২০০৮ থেকে ২৫ নভেম্বর, ২০০৯ পর্যন্ত কর্মরত ছিলেন। বেলজিয়ামের রাষ্ট্রীয় সম্মানসূচক অর্ডার অব লিউপোল্ড অর্জন করেন।
শৈশবকাল
ব্রাসেলসের ইটারবীক এলাকায় ডক্টর (পরবর্তীতে অধ্যাপক) ভিক ভন রম্পুই এবং জার্মেইন গিন্স দম্পত্তির সন্তান ছিলেন হেরম্যান। তিনি ১৯৬৫ সাল পর্যন্ত ব্রাসেলসের সিন্ট-জেন বার্খম্যান্সকলেজে অধ্যয়ন করেন। প্রাচীন গ্রীক এবং ল্যাটিন ছিল তার প্রধান ও প্রিয় বিষয়। শৈশবকালে তিনি রক এন্ড রোলের ভক্ত ছিলেন। বিশেষ করে মার্কিন গায়ক এলভিস প্রেসলি'র গানই ছিল তার প্রিয়।
পরবর্তীকালে তিনি ক্যাথোলিক ইউনিভার্সিটেইট লেউভেনে পড়াশোনা করেন। সেখান থেকে ১৯৬৮ সালে দর্শন বিষয়ে স্নাতক এবং ১৯৭১ সালে প্রায়োগিক অর্থনীতিতে স্নাতকোত্তর ডিগ্রী অর্জন করেন।
ইউরোপীয় কাউন্সিলের সভাপতি
লিসবন চুক্তির পূর্ব পর্যন্ত ইউরোপীয় কাউন্সিলের সভাপতি পদটি ঘূর্ণায়মান ছিল। সদস্য দেশগুলোর প্রধানমন্ত্রীগণ প্রত্যেকে ছয় মাস মেয়াদের জন্য নিযুক্ত হতেন। এরপর থেকেই তারা আড়াই বছর মেয়াদকালে সভা আহ্বানের জন্য সভাপতি নিযুক্ত করেন যা একবার মাত্র নবায়ণযোগ্য। এটি নির্বাচনবিহীন পদ।
১৯ নভেম্বর, ২০০৯ সালে ভন রম্পুই ইউরোপীয় কাউন্সিলের সদস্যদের ভোটে নির্বাচিত হন। লিসবন চুক্তি পরবর্তীকালে তিনিই প্রথম পূর্ণাঙ্গ মেয়াদকালীন সভাপতি হন। সংস্থার সভাপতি হিসেবে তিনি ১ ডিসেম্বর, ২০০৯ থেকে ৩১ মে, ২০১২ পর্যন্ত নিযুক্ত হন। কিন্তু তিনি ১ জানুয়ারি, ২০১০ সালে আনুষ্ঠানিকভাবে দায়িত্বভার গ্রহণ করেন। ১ মার্চ, ২০১২ সালে হেরম্যান রম্পুই ২৭ সদস্যবিশিষ্ট ইইউ রাষ্ট্রপ্রধানদের সমর্থনে পুনরায় নির্বাচিত হন। দ্বিতীয়বারের মেয়াদকাল শেষ হয় আড়াই বছর পর যা ১ জুন, ২০১২ থেকে ৩০ নভেম্বর, ২০১৪ পর্যন্ত।
বহিঃসংযোগ
সাথে হোস ম্যানুয়েল বারোসো
এমটিএল ব্লগ
এমটিএল ব্লগ একটি মন্ট্রিল ভিত্তিক স্থানীয় নিউজ ব্লগ যা চার্লস ল্যাপোয়েন্ট এবং জোশুয়া ম্যাক্রে দ্বারা প্রতিষ্ঠিত এবং নার্সিটি মিডিয়া দ্বারা মালিকানাধীন। এটি ২০১২ সালে স্থানীয় এবং আন্তর্জাতিক সংস্করণ উভয় ভাবেই প্রতিষ্ঠিত হয়। সাইটটিতে স্থানীয় ও কানাডার সংবাদ, সেরা তালিকা, উস্কানিমূলক নিবন্ধ এবং ব্লগ প্রকাশ করে থাকে।
ইতিহাস
এমটিএল ব্লগ প্রাথমিকভাবে মন্ট্রিলে চাক লাপয়েন্ট এবং জোশুয়া ম্যাক্রে দ্বারা ২০১২ সালে চালু করা হয় নৈশ ফটোগ্রাফি এবং নৈশ পার্টির উপর দৃষ্টি রেখে ।
২০১৩ সালে, ওয়েবসাইটটি এমটিএল ব্লগ ইনকর্পোরেটেড এর সাথে অন্তর্ভুক্ত হয়েছিল এবং স্থানীয় তালিকাভুক্ত শৈলীতে আরও কিছু বিষয়বস্তু তৈরি করা শুরু করেছিল এবং আরও কিছু জেনেরিক ছিল। এই সময়ে সংস্থায় অবদান রাখার মূল পরিচালনাকারী অংশীদাররা হলেন মাইকেল ডি'আলমন্ত (প্রধান লেখক), নাটালি সলোমন এবং কুইনি-মেরি নোশি (সৃজনশীল নেতৃত্ব)। এমটিএল ব্লগের প্রথম অফিস সেন্ট লরেন্ট বুলেভার্ডের কিউসি মন্ট্রিয়ালে ছিল।
২০১৪ এবং ২০১৬ সালে, আরও উত্তেজক কন্টেন্ট তৈরি করে এবং স্থানীয় তালিকাগুলিতে ফোকাস করে ব্লগটির জনপ্রিয়তা প্রসার লাভ করেছে।
বিতর্ক
২০১৩ থেকে ২০১৪ সালের মধ্যে, ব্লগটি জনসাধারণের মধ্যে নেতিবাচক দৃষ্টি আকর্ষণ করেছিল কারণ "তাদের প্রতিবেদনে মৌলিক তথ্যগুলি ভুল হওয়া থেকে তাদেন বিষয়বস্তু চুরি করা, শুরু করে সংবেদনশীল ব্যাপার প্রকাশ করা পর্যন্ত সবকিছুই" অভিযোগ করা হয়েছিল । এমটিএল ব্লগ বিষয়বস্তুর বিনিময়ে অর্থ গ্রহণের জন্য উল্লেখযোগ্যভাবে সমালোচিত হয়েছিল। ফলস্বরূপ, সামাজিক যোগাযোগমাধ্যমে #stopmtlblog আন্দোলনের পাশাপাশি বেশ কয়েকটি মক ওয়েবসাইট প্রকাশিত হয়েছিল। বেশিরভাগ স্পুফ ওয়েবসাইটগুলি ট্রেডমার্ক এবং কপিরাইট লঙ্ঘনের কারণ বন্ধ করা হয়েছিলো।
২০১৫ সালে লেখক ইরিনা টি সম্পর্ক এবং ডেটিং সম্পর্কে একাধিক উস্কানিমূলক নিবন্ধ লিখেছিলেন। এমটিএল ব্লগে তাঁর লেখার অবস্থান থেকে তাকে বরখাস্ত করার দাবিতে আবেদন পত্র এবং একটি খোলা চিঠি প্রেরণ করা হয়েছিলো
ফিলিপ নোয়ারে
ফিলিপ নোয়ারে (১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে সিনেমা পারাদিসো (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি ল্য ভিও ফুসিল (১৯৭৫) ও লা ভি এ রিঁ দুত্র্‌ (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন।
প্রারম্ভিক জীবন
নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তার পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি ম্যাকবেথ ও দ্য ম্যারিজ অব ফিগারো সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তার কর্মজীবন শুরু করেন।
প্রারম্ভিক কর্মজীবন
নোয়ারের চলচ্চিত্রে অভিষেক হয় জিজি চলচ্চিত্রে গৌণ চরিত্রে অভিনয়ের মধ্য দিয়ে। ১৯৫৫ সালে তিনি আনিয়েস ভারদার লা পোয়্যাঁত কুর্ত ছবিতে অভিনয় করেন। এই ছবিতে তিনি ফ্রান্সের দক্ষিণের সেত শহরের এক যুবক চরিত্রে অভিনয় করেন। তিনি পরবর্তী কালে বলেন, "আমি এই কাজের পুরো সময় ভীত, অনমনীয় ও অপটু ছিলাম - আমি এই চলচ্চিত্রে সম্পূর্ণই অনুপস্থিত ছিলাম।" তিনি ১৯৬০ সাল পর্যন্ত আর কোন চলচ্চিত্রে কাজ করেননি, ১৯৬০ সালে তিনি জাজি দাঁ ল্য মেত্রো ছবিতে অভিনয় করেন। জর্জ ফ্রঁজু'র তেরেস দেকেরোয়া (১৯৬২) ও তেওফিল গোতিয়ে'র ল্য কাপিত্যাঁ ফ্রাকাস ছবিতে অভিনয়ের পর ফরাসি চলচ্চিত্রের নিয়মিত মুখ হয়ে ওঠেন।
জয়ন্ত দস্তিদার
জয়ন্ত দস্তিদার (জন্ম ১৩ নভেম্বর ১৯৭৩) একজন ভারতীয় প্রাক্তন ক্রিকেটার। তিনি ১৯৯১/৯২ সালে বাংলার হয়ে তিনটি প্রথম-শ্রেণীর ম্যাচ খেলেন।
কাজলা রুলকি
কাজলা রুলকি(বৈজ্ঞানিক নাম: Shijimia moorei (Leech])) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। অনেক ভারতীয় গ্রন্থে এই প্রজাতিকে মুরস কিউপিড নামেও উল্লেখ কর হয়েছে। বন্যপ্রাণ সংরক্ষণ আইন অনুসারে এই প্রজাতি তফ্‌সিল ১ এর তালিকার অন্তর্ভুক্ত।
আকার
কাজলা রুলকি এর প্রসারিত অবস্থায় ডানার আকার ২০-২৩ মিলিমিটার দৈর্ঘ্যের হয়।
উপপ্রজাতি
কাজলা রুলকি এর প্রজাতিগুলো হলো:
ভারতে প্রাপ্ত কাজলা রুলকি এর উপপ্রজাতি
ভারতে সাধারণত কাজলা রুলকি এর যে উপপ্রজাতি দেখা যায় তা হল:
ফ্লাউড কমিশন
ফ্লাউড কমিশন ছিল ব্রিটিশ ভারতের বাংলা প্রদেশের সরকার কর্তৃক ১৯৩৮ খ্রিষ্টাব্দে গঠিত একটি কমিশন। ভূমি রাজস্ব সংক্রান্ত কারণে এই কমিশন গঠিত হয়।
পটভূমি
১৯৩৭ সালে অনুষ্ঠিত নির্বাচনে কৃষক প্রজা পার্টির ইশতেহারে প্রজা স্বত্ব আইন, মহাজনী আইন, কৃষি ঋণ বিষয়ে উল্লেখ ছিল । নির্বাচনের পর এ কে ফজলুল হকের নেতৃত্বে সরকার গঠিত হয়। এই সরকারের আমলে ফ্লাউড কমিশন গঠিত হয়। স্যার ফ্রান্সিস ফ্লাউড ছিলেন এর প্রধান। জমিদারি প্রথা বাতিলসহ ভূমি রাজস্ব সংক্রান্ত বিষয়গুলো এই কমিশনের আওতাধীন ছিল।
ফলাফল
১৯৪০ সালের ২ মার্চ কমিশন তার নিজস্ব সুপারিশ পেশ করে। সুপারিশে চিরস্থায়ী বন্দোবস্ত বাতিলের কথা অন্তর্ভুক্ত ছিল। তবে কমিশনের সুপারিশ দ্রুত বাস্তবায়ন করা যায়নি। ব্রিটিশদের ভারত ত্যাগের পর ১৯৫০ সালে পূর্ববঙ্গ জমিদারি অধিগ্রহণ ও প্রজাস্বত্ব আইন, ১৯৫০ মোতাবেক চিরস্থায়ী বন্দোবস্ত বিলুপ্ত করা হয় এবং ১৯৫১ সালে তা আনুষ্ঠানিকভাবে কার্যকর হয়।
মোকাব্বির হোসেন
মোকাব্বির হোসেন (জন্ম: ১ জানুয়ারি ১৯৬৭) বাংলাদেশ সিভিল সার্ভিসের একজন কর্মকর্তা। তিনি ভূমি আপিল বোর্ডের চেয়ারম্যান ও স্বরাষ্ট্র মন্ত্রণালয়ের সুরক্ষা সেবা বিভাগের সচিব ছিলেন। বর্তমানে তিনি বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান হিসেবে দায়িত্ব পালন করছেন।
জন্ম
মোকাব্বির ১৯৬৭ খ্রিষ্টাব্দের ১ জানুয়ারি মৌলভীবাজার জেলার কুলাউড়া উপজেলায় জন্মগ্রহণ করেন।
কর্মজীবন
মোকাব্বির হোসেন বিসিএস (প্রশাসন) ক্যাডারের দশম ব্যাচের কর্মকর্তা হিসেবে ১৯৯১ খ্রিষ্টাব্দে সরকারি চাকরিতে যোগদান করেন। তিনি প্রশাসনের বিভিন্ন স্তরে কাজ করেছেন। তিনি বাংলাদেশ সার্ভিসেস লিমিটেডের ব্যবস্থাপনা পরিচালক, বেসামরিক বিমান পরিবহন ও পর্যটন মন্ত্রণালয়ের অতিরিক্ত সচিব (বিমান ও সিএ) এবং বিমান বাংলাদেশ এয়ারলাইন্সের ব্যবস্থাপনা পরিচালক (এমডি) ও প্রধান নির্বাহী কর্মকর্তা (সিইও) হিসেবে দায়িত্ব পালন করেছেন। ২০২১ খ্রিষ্টাব্দের ২৩ ফেব্রুয়ারি তিনি সচিব পদে পদোন্নতি লাভ করেন। এরপর তিনি ভূমি আপিল বোর্ডের চেয়ারম্যান ও স্বরাষ্ট্র মন্ত্রণালয়ের সুরক্ষা সেবা বিভাগের সচিব পদে কর্মরত ছিলেন। বর্তমানে তিনি বাংলাদেশ জ্বালানি ও বিদ্যুৎ গবেষণা কাউন্সিলের চেয়ারম্যান হিসেবে দায়িত্ব পালন করছেন।
ক্যামসোডা
ক্যামসোডা ২০১৪ সালে ডারন লন্ডিন দ্বারা শুরু হয়েছিল ভিডিও স্ট্রিমিং প্ল্যাটফর্মটি প্রাপ্তবয়স্কদের ওয়েবক্যাম এবং অ-প্রাপ্ত বয়স্ক লাইফস্ট্রিম সরবরাহ করে। ক্যামসোডা সর্বপ্রথম ৩৬০-ডিগ্রি অপ্রকৃত বাস্তবতা সরাসরি স্ট্রিম সরবরাহ করেছিল।  এটি অপ্রকৃত বাস্তবতার   টাচ স্ক্রিন প্রযুক্তি,  মিথস্ক্রিয় যৌন খেলনার সাথে জড়িত পণ্যগুলি বিটকয়েন ও ইথেরিয়ামের মত ডিজিটাল মুদ্রার বিনিময়ে সরবরাহ করে।
সংস্থাটি এবং এর পণ্যগুলি সম্পর্কে দ্য হাওয়ার্ড স্টার্ন শো, পিসি ম্যাগাজিন, গ্ল্যামার, এবং কসমোপলিটন সহ বিভিন্ন প্রচারমাধ্যমে প্রকাশিত হয়েছে।
মিতাহার
মিতাহার (मिताहार) এর আক্ষরিক অর্থ হল পরিমিত খাবারের অভ্যাস। মিতাহার ভারতীয় দর্শনে বিশেষ করে যোগে, একটি ধারণা, যা খাদ্য, পানীয়, সুষম খাদ্য ও সেবন অভ্যাস, এবং এটি শরীর ও মনের উপর এর প্রভাব সম্পর্কে সচেতনতা সংহত করে। এটি প্রাচীন ভারতীয় গ্রন্থে দশটি যমের একটি।
সংজ্ঞা
মিতাহার সংস্কৃত সংমিশ্রণ শব্দ, মিতা (মধ্যপন্থী) ও অহার (খাদ্য গ্রহণ) এই শব্দ দুটোর সংমিশ্রণে গঠিত, এবং একসাথে এর অর্থ পরিমিত খাদ্য। যোগব্যায়াম ও অন্যান্য প্রাচীন গ্রন্থে, এটি এমন ধারণার প্রতিনিধিত্ব করে যা পুষ্টিকে নিজের শরীর ও মনের স্বাস্থ্যের সাথে যুক্ত করে। এটি ভারতীয় ঐতিহ্যের কিছু দর্শনে যম বা আত্ম-সংযম গুণ হিসাবে বিবেচিত হয়,  যেখানে কেউ খুব বেশি খাওয়া বা খুব কম পরিমাণে খাবার খাওয়া থেকে বিরত থাকে এবং যেখানে কেউ খুব বেশি বা খুব কম খাওয়া থেকে বিরত থাকেখাবারের কিছু গুণ।  মিতাহার মাত্রাসিনের সমার্থক।
সাহিত্য
প্রাচীন ও মধ্যযুগীয় যুগের ভারতীয় সাহিত্য মিতহার দুটি শ্রেণীর - একটি মধ্যপন্থা ও সঠিক পুষ্টির দার্শনিক আলোচনার সাথে সম্পর্কিত, এবং অন্য বিভাগটি আহারতত্ত্ব সম্পর্কিত। প্রাক্তন শ্রেণীর মধ্যে রয়েছে উপনিষদ ও সূত্র যা আলোচনা করে যে কেন খাবারের ক্ষেত্রে পুণ্যবান আত্মসংযম উপযুক্ত, যখন পরবর্তীতে সংহিতাগুলি অন্তর্ভুক্ত থাকে যা কিছু খাবার কখন এবং কখন উপযুক্ত তা নিয়ে আলোচনা করে। হঠযোগ প্রদীপিকার মত কয়েকটি গ্রন্থ উভয়কে একত্রিত করে।
মিতাহারের গুণ
মিতাহার সম্পর্কে শাণ্ডিল্য উপনিষদ ও স্বতমারাম  গ্রন্থে আলোচনা করা হয়েছে। এটি প্রাচীন ভারতীয় গ্রন্থে আলোচিত যম (গুণগত আত্মসংযম)। অন্য নয়টি যম হল অহিংসা (হিংসা না করা), সত্য (সত্যবাদিতা), অস্তেয় (চুরি না করা), ব্রহ্মচর্য (ব্রহ্মচর্য এবং নিজের পত্নীকে প্রতারণা না করা), ক্ষমা (ক্ষমা করা), ধৃতি (দৃঢ়তা), দয়া (করুণা), অর্জব (আন্তরিকতা, অ-কপটতা), ও সৌকা (বিশুদ্ধতা, পরিচ্ছন্নতা)।
মিতাহরের পেছনের কিছু আদি ধারণা প্রাচীন যুগের তৈত্তিরীয় উপনিষদে পাওয়া যায়, যা বিভিন্ন স্তোত্রগুলিতে স্বাস্থ্যকর জীবনযাপন, জীবনচক্রের জন্য খাদ্যের গুরুত্ব আলোচনা করে, সেইসাথে একজনের শরীরে তার ভূমিকা এবং নিজের উপর তার প্রভাব (ব্রহ্ম, আত্মা)। স্টাইলস বলে, উপনিষদ উল্লেখ করে, "খাদ্য জীবন থেকে উদ্ভূত হয়, খাদ্য দ্বারা এটি টিকে থাকে, এবং খাদ্য যখন জীবন চলে যায় তখন এটি মিশে যায়"।
ভগবদ্গীতা ষষ্ঠ অধ্যায়ে ‘মিতাহার’ শ্লোক অন্তর্ভুক্ত করেছে। ৬.১৬ পদে বলা হয়েছে যে একজন যোগীকে খুব বেশি খাওয়া উচিত নয় বা খুব কম খাওয়া উচিত নয়, খুব বেশি ঘুমানো উচিত নয় বা খুব কমও নয়। ৬.১৭ পদে যোগ অনুশীলনের জন্য অপরিহার্য হিসাবে খাওয়া, ঘুম ও বিনোদন সম্পর্কে একজনের প্রতিষ্ঠিত অভ্যাস বোঝা ও নিয়ন্ত্রণ করা প্রস্তাবিত।
আরেকটি প্রাচীন পাঠ্য, দক্ষিণ ভারতীয় ভাষায়, তিরুক্কুশ পরিমিত খাদ্যাভ্যাসকে পুণ্যময় জীবনধারা বলে। খ্রিস্টপূর্ব ২০০ থেকে ৪০০ খ্রিস্টাব্দের মধ্যে এই গ্রন্থটি কখনও কখনও তামিল বেদ নামেও পরিচিত, এর ৭ম বইয়ের ৯৫ অধ্যায়ে খাদ্যাভ্যাস এবং সুস্থ জীবনে (মিতাহার) এর ভূমিকা নিয়ে আলোচনা করা হয়েছে। তিরুক্কুশ ৯৪৩ থেকে ৯৪৫ পদে বলে, "পরিমিত পরিমাণে খাও, যখন তোমার ক্ষুধা লাগবে, যে খাবারগুলো তোমার শরীরের সাথে মানানসই হবে, যে খাবারগুলো তোমার শরীরকে অসম্মানজনক মনে হবে তা থেকে বিরত থাক"। বইটির লেখক ভালুভার জোর দিয়ে বলেন যে অতিরিক্ত খাবারের স্বাস্থ্যের উপর খারাপ প্রভাব রয়েছে। ৯৪৬ নং শ্লোক উল্লেখ করে, "যে ব্যক্তি পরিমিত খায় তার মধ্যে স্বাস্থ্যের আনন্দ থাকে। যে ব্যক্তি অতিরিক্ত খায় তার সাথে রোগের যন্ত্রণা থাকে।"
মধ্যযুগীয় যুগের সংস্কৃত গ্রন্থ যেমন দশকুমার চরিতা এবং হঠযোগ প্রদীপিকা মিতাহার নিয়ে আলোচনা করে। উদাহরণস্বরূপ, হঠযোগ প্রদীপিকা শ্লোক ১.৫৭ 'মিতাহার' এর গুরুত্ব উল্লেখ করে, যেমন
"ब्रह्मचारी मिताहारी योगी योगपरायणः । अब्दादूर्ध्वं भवेत्सिद्धो नात्र कार्या विचारणा ॥
ব্রহ্মচারী, মিতাহার (পরিমিত খাদ্য) ও ত্যাগ অনুশীলন করে, যোগে নিবেদিত অর্ধ বছরের মধ্যে তার অনুসন্ধান ও প্রচেষ্টায় সাফল্য অর্জন করে।"
- হঠযোগ প্রদীপিকা
হঠযোগ প্রদীপিকার সমালোচনামূলক সংস্করণের ১.৫৭ থেকে ১.৬৩ শ্লোক প্রস্তাব করে যে, রুচির অভাব কারো খাদ্যাভ্যাসকে চালিত করতে পারে না, বরং সর্বোত্তম খাদ্য হল সেই খাবার যা সুস্বাদু, পুষ্টিকর ও পছন্দসই এবং ব্যাক্তি শরীর ও অন্তরের জন্য চাহিদা মেটানোর জন্য যথেষ্ট। এটি সুপারিশ করে যে একজনকে কেবল তখনই খেতে হবে যখন কেউ ক্ষুধার্ত বোধ করে এবং "তার পেটের ক্ষমতা সম্পূর্ণরূপে পূরণ করার জন্য অতিরিক্ত খাওয়া বা না খাওয়া; বরং এক চতুর্থাংশ অংশ খালি রাখুন এবং তিন চতুর্থাংশ মানসম্মত খাবার এবং মিঠা জলে ভরে দিন।" হঠযোগ প্রদীপিকার ১.৫৯ থেকে ১.৬১ পদে যোগীর ‘মিতাহার’ পদ্ধতি প্রস্তাব করে যে, অতিরিক্ত পরিমাণে টক, লবণ, তিক্ততা, তেল, মশলা পোড়ানো, অপরিপক্ব শাকসবজি, গাঁজনযুক্ত খাবার বা অ্যালকোহলযুক্ত খাবার পরিহার করে। মিতাহারের অনুশীলন, হঠযোগ প্রদীপিকায়, বাসি, অশুদ্ধ ও তামসিক খাবার পরিহার করা এবং মাঝারি পরিমাণে তাজা, অত্যাবশ্যক ও সাত্ত্বিক খাবার গ্রহণ করা অন্তর্ভুক্ত।
খাদ্যতালিকা ও মিতাহার
চরক সংহিতা ও সুশ্রুত সংহিতা ভারতে প্রাচীন ও মধ্যযুগ থেকে বেঁচে থাকা পুষ্টি ও খাদ্যাভ্যাসের মধ্যে বেঁচে থাকা দুটি বৃহত্তম সংকলনের মধ্যে অন্যতম। চরক সংহিতা ৫, ৬, ২৫, ২৬ ও ২৭ অধ্যায় জুড়ে স্বাস্থ্যের খাদ্যের ভূমিকা পরিকল্পনা এবং বোঝার প্রয়োজনীয়তার উপর জোর দেয়। ২৫.৩১ শ্লোকে বলা হয়েছে, "সুষম খাদ্য স্বাস্থ্য এবং বৃদ্ধিকে উৎসাহিত করে, অস্বাস্থ্যকর খাদ্য রোগের সবচেয়ে গুরুত্বপূর্ণ কারণ"। শ্লোক ২৫.৩৮-৩৯ এ, কারাক সংহিতা তার উৎস এবং স্বাদের উপর ভিত্তি করে খাবারের শ্রেণীতে শ্রেণীবদ্ধ করে, তারপর সেগুলিকে পুষ্টিকর ও ক্ষতিকর শ্রেণীভুক্ত করে। ২৬ ও ২৭ অধ্যায়ে, এটি প্রস্তাব করে যে একই খাবার অল্প পরিমাণে পুষ্টিকর হতে পারে যখন বিপুল পরিমাণে ক্ষতিকারক হয় বা যদি অনুপযুক্তভাবে রান্না করা হয় বা যদি খাবারের তালিকাগুলি একসাথে খাওয়া হয়।চরক সংহিতার দাবি, খাদ্য অবশ্যই নিজের শরীরের চাহিদা, স্বাস্থ্যের অবস্থা, জলবায়ু, ঋতু, অভ্যাস ও ব্যক্তিগত স্বাদ এবং প্রয়োজনের সাথে সামঞ্জস্যপূর্ণ হতে হবে। মিতাহারের চেতনায়, অধ্যায় ৫ এ, এটি জোর দেয় যে এমনকি হালকা, সহজে হজম হয় ও পুষ্টিকর খাবার পরিমিত পরিমাণে খাওয়া উচিত এবং শারীরিক প্রয়োজনের অতিরিক্ত খাওয়া উচিত নয়। অধ্যায় ৬ -এ, চরক সংহিতা সুপারিশ করে যে, ঋতু অনুসারে খাদ্য হওয়া উচিত, শীতকালে সমৃদ্ধ ও চর্বিযুক্ত খাবার উপকারী, যখন গ্রীষ্মের জন্য হালকা স্যুপ, ফল এবং অম্লযুক্ত পানীয় বেশি উপযোগী। শ্লোক ৬.৬-৭,-এ, এটি পরামর্শ দেয় যে খাদ্যের পরিকল্পনা করা উচিত এবং আবর্তনের সময় খাওয়া পুষ্টিকর খাবার, একজনের স্বাস্থ্যের অবস্থা এবং ব্যক্তিগত চাহিদা অনুযায়ী তৈরি করা উচিত।
সম্পর্কিত ধারণা
হিন্দুধর্মের ৩০ টিরও বেশি প্রাচীন এবং মধ্যযুগীয় যুগের গ্রন্থে মিতাহারের ধারণা আলোচনা করা হয়েছে। যাইহোক, কিছু পাঠ্য "পরিমিত খাদ্য এবং কোনটি খায় ও পান করে সেদিকে মনোযোগ দেওয়া" এর ধারণার জন্য একটি ভিন্ন শব্দ এবং ধারণা ব্যবহার করে। উদাহরণস্বরূপ, শিবযোগ দীপিকা নিয়তশাসন (পরিকল্পিত, নিয়ন্ত্রিত খাওয়া) শব্দটি ব্যবহার করেন, যখন দত্তাত্রেয় সংহিতা লঘরাহার ব্যবহার করেন (হালকাভাবে, বিভিন্ন খাবারের ছোট অংশ খাওয়া)।
জয়নাল হাজারী
জয়নাল হাজারী (জয়নাল আবেদীন হাজারী) (২৪ আগষ্ট ১৯৪৫ – ২৭ ডিসেম্বর ২০২১) ছিলেন একজন বীর মুক্তিযোদ্ধা, সাংবাদিক ও কলামিস্ট। বাংলাদেশী সংসদ সদস্য এবং ফেনী জেলা আওয়ামী লীগের সাধারণ সম্পাদক। তিনি ফেনীর গডফাদার নামেও পরিচিতি পেয়েছিলেন। তিনি কয়েকটি আলোচিত বইয়ের লেখক।
প্রাথমিক জীবন
জয়নাল হাজারী ১৯৪৫ সালের ২৪ আগস্ট জন্মগ্রহণ করেন। তার পিতার নাম গনি হাজারী। ফেনী কলেজের ছাত্র থাকাকালীন, ১৯৬০-এর দশকের শেষের দিকে তিনি রাজনীতিতে জড়িয়ে পড়েন।
রাজনৈতিক জীবন
জয়নাল হাজারী ১৯৮৪ সাল থেকে ২০০৪ সাল পর্যন্ত প্রায় বিশ বছরের বেশি সময় ধরে ফেনী জেলা আওয়ামী লীগের সাধারণ সম্পাদক ছিলেন। বাংলাদেশের জাতীয় সংসদ নির্বাচনে ফেনী-২ (ফেনী সদর) আসন থেকে ১৯৮৬, ১৯৯১ এবং ১৯৯৬ সালে তিনবার সাংসদ হিসেবে নির্বাচিত হন তিনি। তিনি "ফেনীর গডফাদার" নামে পরিচিত ছিলেন। ক্ষমতায় থাকার সময় তার বিরুদ্ধে নির্যাতন, চাঁদাবাজি ও হত্যার অভিযোগ ছিল। তার ফুপাতো ভাই ও এক সময়ের সহযোগী নিজাম উদ্দিন হাজারী তার পুরানো নির্বাচনী এলাকা ফেনী-২ আসনের বর্তমান সংসদ সদস্য।
তিনি ১৯৯৩ সালে তার ঘনিষ্ঠ সহযোগীদের নিয়ে একটি স্টিয়ারিং কমিটি গঠন করেন। ২০০৩ সালের এপ্রিল মাসে, তৎকালীন দলীয় সাধারণ সম্পাদক আব্দুল জলিলের উপস্থিতিতে ফেনীর সভায় বিশৃঙ্খলা সৃষ্টির অভিযোগে এবং একই বছরে সদর উপজেলা নির্বাচনে দলীয় সমর্থিত চেয়ারম্যান প্রার্থীর বিরুদ্ধে কাজ করার জন্য তাকে দল থেকে বহিষ্কার করা হয়। সাংগঠনিক বিরোধী কর্মকাণ্ডে জড়িত থাকার কারণে ২ মে ২০০৫ সালে তাকে আওয়ামী লীগ থেকে বহিষ্কার করা হয়।
তত্ত্বাবধায়ক সরকারের সময় ২০০১ সালের ১৬ আগস্ট জয়নাল হাজারীর বাড়িতে অভিযান চালায় যৌথবাহিনী। তিনি তখন পালিয়ে আত্মগোপনে ভারতে চলে যান। তার অনুপস্থিতিতে পাঁচটি মামলায় তাকে মোট ৬০ বছরের কারাদণ্ড দেওয়া হয়। ২০০৯ সালের জানুয়ারিতে আওয়ামী লীগ সরকার ক্ষমতা গ্রহণের পরপরই ফেব্রুয়ারিতে তিনি বাংলাদেশে ফিরে আসেন। ১৫ এপ্রিল তিনি ফেনী আদালতে আত্মসমর্পণ করেন এবং তাকে কুমিল্লা কারাগারে পাঠানো হয়। একই বছরের ২৬ আগস্ট মোট ২৩টি মামলার মধ্যে ১১টিতে হাইকোর্ট তাকে জামিন দেয় এবং বাকি ১২টি মামলা থেকে তাকে অব্যাহতি দেয়। এরপর তিনি কারাগার থেকে মুক্ত হন।
২০১২ সালে হাজারী গণভবনে প্রধানমন্ত্রী শেখ হাসিনার সাথে দেখা করেন এবং রাজনীতিতে সক্রিয় হওয়ার অনুমতি চেয়ে প্রধানমন্ত্রীকে একটি চিঠি হস্তান্তর করেন। তার অসুস্থতার জন্যে চিকিৎসা ব্যয় হিসেবে ৬ সেপ্টেম্বর, ২০১৯ সালে প্রধানমন্ত্রী শেখ হাসিনা তার ত্রাণ তহবিল থেকে হাজারীকে ৪০ লাখ টাকার অনুদান প্রদান করেন। ২০১৯ সালে আওয়ামী লীগের কেন্দ্রীয় কমিটির উপদেষ্টা পদ পান তিনি।
বিতর্ক
হাজারী ১৯৯৬ সালে নির্বাচিত হবার পর, ১৯৯৬ থেকে ২০০১ সাল পর্যন্ত ফেনীতে সন্ত্রাসের শিকার হয়ে প্রায় ১২০ জন রাজনৈতিক নেতা-কর্মীর মৃত্যু হয়। এর জন্যে প্রতিবারই হাজারীকে সন্দেহ করা হয়। ২০০১ সালে তৎকালীন তত্ত্বাবধায়ক সরকারের আমলে ১৬ আগস্ট রাতে হাজারীর বাসভবনে অভিযান চালায় যৌথ বাহিনী। এরপরই তিনি আত্মগোপনে চলে যান। ২০০৪ সালের এপ্রিল মাসে দল থেকে বহিষ্কৃত ঘোষণা করা হয় তাকে। চার বছর পর ২০০৯ সালে জাতীয় সংসদ নির্বাচন আওয়ামী লীগ পুনরায় ক্ষমতায় আসার পর তিনি ভারত থেকে দেশে ফিরে আসেন এবং আদালতে আত্মসমর্পণ করেন।
ফেনীর ফুলগাজী উপজেলা চেয়ারম্যান একরামুল হক হত্যাকাণ্ডের পর বিভিন্নভাবে আলোচনায় উঠে আসেন হাজারী। তিনি আওয়ামী লীগের বাইরে ‘স্টিয়ারিং’ কমিটি নামে একটি নিজস্ব বাহিনী গড়ে সন্ত্রাসের রাজত্ব গড়ে তোলেন। ২০১৯ সালে ডয়চে ভেলেকে দেয়া এক সাক্ষাৎকারে তিনি বলেন “স্টিয়ারিং কমিটি মানুষের জন্য কাজ করেছে”।
সম্পাদনা ও প্রকাশনা
জয়নাল হাজারী সাপ্তাহিক হাজারিকা নামে একটি আঞ্চলিক পত্রিকা সম্পাদনা করতেন, পরবর্তীতে ঢাকা থেকে প্রকাশিত হাজারিকা প্রতিদিন নামে দৈনিক পত্রিকা সম্পাদনা করেছেন, তিনি এই পত্রিকার প্রতিষ্ঠাতা, প্রকাশক এবং সম্পাদক ছিলেন।
আমবাসা বিধানসভা কেন্দ্র
আমবাসা বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ২০১৩ সাল থেকে কার্যকর।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৫,৮৩২ জন, যার মধ্যে পুরুষ ভোটার ২৩,০৫২ জন এবং নারী ভোটার ২২,৭৮০ জন। আমবাসা বিধানসভা কেন্দ্রে ২০১৮ ভোটার লিঙ্গানুপাত ৯৮৮। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪১,২০৩ জন যার মধ্যে পুরুষ ভোটার ২০,৭৩৪ জন এবং নারী ভোটার ২০,৪৬৯ জন।
অর্ডার অব দ্যা স্টার অব ইন্ডিয়া
অর্ডার অব দ্যা স্টার অব ইন্ডিয়া হলো ব্রিটিশ ভারতে তৎকালীন শাসকগোষ্ঠী কর্তৃক স্থানীয় ভারতীয় প্রজা ও বিভিন্ন রাজ্যের যুবরাজদের মধ্যে বিশ্বস্ততা, ন্যায়পরায়ণতা ও মেধার সাথে ব্রিটিশ রাজের বিভিন্ন সাফল্যে অবদান রাখার স্বীকৃতি স্বরূপ প্রদত্ত সম্মানসূচক খেতাব।
ইতিহাস
রানী ভিক্টোরিয়া ২৩ ফেব্রুয়ারি ১৮৬৮ সালে রাজকীয় ঘোষণার মাধ্যমে এই খেতাব এর প্রচলন করেন, যার আনুষ্ঠিক সূচনা হয় ১৯৬১ সালের ২৫ জুনের এক গেজেট ঘোষণার মাধ্যমে।
উদ্দেশ্য
এই খেতাব প্রদানের উদ্দেশ্য সম্পর্কে ঘোষণাপত্রে বলা হয়: "সম্মানসূচক খেতাব প্রদানের দ্বারা মেধা, ন্যায়পরায়ণতা ও বিশ্বস্ততাকে স্বতন্ত্র ভাবে চিহ্নিত করা যুবরাজদের নিকট একটি রীতিতে পরিণত হয়েছিলো, এ কারণেই অন্যদেরকে তার সমকক্ষ হওয়ার মতো করে তৈরি করার জন্য বিশিষ্ট সেবার স্বীকৃতি দেয়া যেতে পারে, যেনো তারা ভালো কাজে উৎসাহিত হয় এবং অন্যদের দ্বারা অনুকরণীয় হয়।"
কাতার ক্রনিকল
কাতার ক্রনিকল ছিল কাতারের ইংরেজি ভাষার নিউজ ওয়েব পোর্টাল। এই ওয়েবসাইটটি ২০১৫ সালে বন্ধ করা হয়।
প্রকাশনার একটি সক্রিয় সামাজিক মাধ্যম উপস্থিতি ছিল।
ইতিহাস
যদিও এটি বেশিরভাগ কাতারে ঘটনা এবং ঘটনার বিষয়ে রিপোর্ট করা শুরু করেছিল, এটি রাজনীতি, খেলাধুলা, আন্তর্জাতিক সংবাদ, বিনোদন এবং ভ্রমণ সহ অন্যান্য বিষয় যুক্ত হয়েছিল।
মিরপুর ১১ মেট্রো স্টেশন
ইতিহাস
স্টেশনটি ২০২৩ সালের ১৫ মার্চে মাসে মেট্রো রেল পরিষেবার জন্য এটি চালু করা হয়।
কুনিয়া
কুনিয়াত (كنية, উপনাম) হল ব্যক্তি বাচক আরবি নাম। এটি মূলত মুরাক্কাবে ইযাফি (আরবি ব্যাকরণগত) দ্বারা গঠিত। কুনিয়াত কোন মানুষের আসল নাম নয়।
গঠন
এ নাম গঠনে অন্যতম শর্ত হল, নিচের যে কোন শব্দ নামের শুরুতে হওয়া।